Rebekka Lind hlaut 1.000.000 króna styrk úr Hvatningarsjóði kennaranema Rebekka Lind Guðmundsdóttir , kennari við Kerhólsskóla fékk föstudaginn 20. september styrk að fjárhæð 1.000.000 króna úr Hvatningarsjóði kennaranema . Hvatningarsjóðurinn er samstarfsverkefni Kviku og mennta - og menningarmálaráðuneytisins sem hefur það að markmiði að hvetja öfluga einstaklinga til þess að velja nám í menntavísindum og efla vitund um mikilvægi kennaranáms . „ Styrkurinn mun reynast dýrmætur stuðningur við nám mitt og þá vegferð að verða góður kennari . Kennarastarfið hefur sjaldan verið jafn mikilvægt og nú þar sem markmiðið er m.a. að mennta einstaklinga sem finna til samábyrgðar gagnvart umhverfi sínu og geta tekist á við þær áskoranir sem heimsbyggðin stendur frammi fyrir í dag . Að efla umræðu og vitund um mikilvægi kennaranáms er mér hjartans mál og því er þetta framtak Kviku og Menntamálaráðuneytisins frábær hvatning “ , segir Rebekka Lind , sem er núna í framhaldsnámi í kennslu náttúrugreina . Í vor lauk hún B.Ed. gráðu í grunnskólakennslu með áherslu á náttúrugreinar . Kerhólsskóli óskar Rebekku Lind innilega til hamingju með styrkinn og óskar henni góðs gengis í sínu námi . Lilja Alfreðsdóttir afhenti Rebekku Lind styrkinni við hátíðlega athöfn föstudaginn 20. september þar sem nokkrir aðrir tóku á móti styrkjum . Með þeim á myndinni er Marinó Örn Tryggvason , forstjóri Kviku .